Izvor: GENT SHKULLAKU / AFP

Egipćanin (44) koji se pre nekoliko dana vratio za Egipat iz Srbije, preko Francuske, treći je potvrđeni slučaj koronavirusa u toj zemlji, saopštilo je egipatsko ministarstvo zdravlja, prenosi CNN.

Muškarac je testiran pozitivno na koronavirus nekoliko dana pošto je stigao u Egipat iz Srbije, objavila je agencija Anadolija.

On je putovao preko Francuske, gde je u tranzitu proveo 12 sati, navelo je egipatsko ministarstvo i dodalo da u vreme doalska u zemlju nije pokazivao simptome bolesti. Trenutno je u karantinu, i pruža mu se medicinska nega.

Za sada nije poznato koliko dugo je ovaj egipatski državljanin boravio u Srbiji, niti da li je pre toga bio u još nekoj zemlji.

On je treći slučaj koronavirusa u Egiptu, a prethodne dve zaražene osobe su bili stranci - Kinez i Kanađanin.